Cel puţin 13 răniţi în urma unui atac armat produs într-o zonă cu restaurante şi baruri, în Texas.
Un incident armat a avut loc în Texas. Cel puţin 13 persoane au fost rănite în timpul atacului. "Două persoane sunt în stare critică".
Cel puţin 13 persoane au fost rănite în urma unui atac armat produs sâmbătă în centrul oraşului Austin, situat în statul american Texas, informează postul NBC News.Atacul armat a avut loc într-o zonă cu restaurante şi baruri din centrul oraşului Austin."Sunt mulţumit să pot anunţa că nicio persoană nu a fost ucisă", a declarat directorul Poliţiei din Austin, Joseph Chacon.Cel puţin 13 persoane au fost rănite după ce un individ a deschis focul. "Două persoane sunt în stare critică", a precizat Joseph Chacon.Sute de agenţi de poliţie au intervenit la locul incidentului armat, instituind un perimetru de securitate. Anchetatorii încearcă să afle motivul atacului. Nu este clar dacă autorităţile au arestat vreun suspect.